open-index/open-wikipedia-markdown huggingface dataset:
Kai Mikkonen

**Kai Henrik Mikkonen** (s. 1965 Tampere) on suomalainen kirjallisuustieteilijä. Hän on yleisen kirjallisuustieteen professori Helsingin yliopistossa.

Mikkonen opiskeli kirjallisuustiedettä Tampereen yliopistossa. Sivuaineena hän opiskeli muun muassa taidehistoriaa. Hän valmistui maisteriksi Iowan yliopistossa vuonna 1991 ja väitteli tohtoriksi Tampereen yliopistossa vuonna 1997. Hänen väitöskirjansa *Kirjoittajan metamorfoosi: Kerronnan muutosten ja heijastusten kielikuvat* käsitteli muodonmuutoksia kirjallisuudessa. Mikkosen erityisaloja ovat englannin- ja ranskankielinen 1800-luvun ja 1900-luvun alun kirjallisuus, sanoja ja kuvia yhdistävät teokset kuten kuvakirjat ja sarjakuvat, matkakirjallisuuden ja fiktion suhde sekä kerronnan ja kirjallisuuden tulkinnan teoriat.

Mikkonen kutsuttiin Suomalaisen Tiedeakatemian jäseneksi vuonna 2023.

## Julkaisut
* *The Plot Machine: The French Novel and the Bachelor Machines in the Electric Years (1880–1914)*. Amsterdam: Rodopi, 2001.
* *Kuva ja sana: kuvan ja sanan vuorovaikutus kirjallisuudessa, kuvataiteessa ja ikonoteksteissä*. Helsinki: Gaudeamus, 2005.
* *Narrative Paths: African Travel in Modern Fiction and Nonfiction*. Columbus, Ohio: Ohio State University Press, 2015. http://hdl.handle.net/1811/65284
* *The Narratology of Comic Art*. Abingdon, Englanti: Routledge, 2017. http://hdl.handle.net/10138/312423

## Lähteet

## Aiheesta muualla
* Kai Mikkonen ORCID:ssa
* Kai Mikkonen ResearchGatessa
* Kai Mikkonen Google Scholarissa
Marko Poltoratskyi

**Marko Poltoratskyi**, , (28. huhtikuuta 1729 Sosnytsja, Tšernihivin rykmentti – 24. huhtikuuta 1795 Pietari, Venäjä) oli ukrainalainen laulaja, äänialaltaan baritoni, ja kuoronjohtaja.

Poltoratskyi kävi Tšernihivin latinakoulua ja Kiovan Bursaa. Sen jälkeen 1745 Oleksi Rozumovskyi palkkasi hänet laulajaksi Pietariin keisarilliseen hoviin. Hänestä tuli hovikuoron jäsen 1746 ja vuodesta 1753 sen kapellimestari ja johtaja 1763–1795). Hänen ensiesiintymisensä vuonna 1750 italialaisessa oopperaseurueessa, joka tuli Venäjän hoviin 1730, oli ensimmäinen kerta kun ei-italialainen esiintyi seurueen kanssa näyttämöllä, ja sitä pidetään yleisesti venäläisen oopperan alkukohtana. Hän esiintyi italialaisten oopperoiden solistina vuoteen 1770. Hänen oppilaitaan olivat Maksym Berezovskyi ja Dmytro Bortnjanskyi.

## Lähteet
Grand Palais éphémère

**Grand Palais éphémère** (myös **Arena Champ de Mars**) on arkkitehti Jean-Michel Wilmotten suunnittelema väliaikainen näyttelysali Pariisin Marskentällä. 10&nbsp;000 neliömetrin rakennus valmistui vuonna 2021 ja puretaan vuonna 2024.. Sen tarkoituksena on isännöidä näyttelyitä, kun Grand Palais’ta kunnostetaan vuoden 2024 kesäolympialaisia varten. Grand Palais éphémère isännöi vuoden 2024 kesäolympialaisten judotapahtumat. Tapahtuman pääjärjestäjä GL Events on väliaikainen Grand Palais’n toimiluvan haltija. Se ylläpitää ja hallinnoi rakennuksen jälleenmyyntiä.

## Lähteet

## Aiheesta muualla

* Grand Palais Éphémère
Hafdís Hrönn Hafsteinsdóttir

**Hafdís Hrönn Hafsteinsdóttir** (s. 20. toukokuuta 1991) on islantilainen edistyspuolueen poliitikko, joka valittiin Alþingiin vuoden 2021 parlamenttivaaleissa.

Hafdís syntyi Ísafjörðurissä. Hän opiskeli liikeoikeutta Bifröstin yliopistossa ja valmistui oikeustieteen kandidaatiksi vuonna 2015 ja maisteriksi vuonna 2017. Vuosina 2018–2019 ja 2020–2021 hän toimi lakimiehenä poliisivalvontakomiteassa, vuosina 2019–2020 Alþingin valiokuntaosaston sihteerinä. Hänet valittiin Alþingiin vuoden 2021 parlamenttivaaleissa.

## Lähteet
Halla Signý Kristjánsdóttir

**Halla Signý Kristjánsdóttir** (s. 1. toukokuuta 1964) on islantilainen edistyspuolueen poliitikko, joka on istunut kansanedustajana Alþingissä vuodesta 2017 lähtien.

Halla syntyi Flateyrissä. Hän valmistui kauppatieteiden kandidaatiksi Bifröstin yliopistosta vuonna 2005, minkä jälkeen hän on opiskellut hallintotieteitä Islannin yliopistossa. Hän on työskennellyt pankkityöntekijänä, opettajana ja maanviljelijänä. Vuosina 2005–2018 hän toimi Bolungarvíkin kaupungintalousjohtajana. Vuoden 2017 parlamenttivaaleissa hänet valittiin Alþingiin.

## Lähteet
Marjut Jyrkinen

**Marjut Hannele Jyrkinen** (s. 1965) on suomalainen sukupuolentutkija. Hän on toiminut sukupuolentutkimuksen, erityisesti työelämän tasa-arvon tutkimuksen professorina Helsingin yliopistossa 1. toukokuuta 2021 lähtien. Hän väitteli tohtoriksi Svenska handelshögskolanissa vuonna 2005.

## Julkaisut
* Marjut Jyrkinen: *The organisation of policy meets the commercialisation of sex: global linkages, policies, technologies* (väitöskirja). Helsinki: Svenska handelshögskolan, 2005. http://urn.fi/URN:ISBN:951-555-882-4
* Jeff Hearn, Rebecca Piekkari ja Marjut Jyrkinen: *Managers Talk about Gender: What Managers in Large Transnational Corporations Say about Gender Policies, Structures and Practices*. Helsinki: Svenska handelshögskolan, 2009. http://urn.fi/URN:ISBN:978-952-232-068-1
* Elisa Penttinen, Marjut Jyrkinen ja Elisabeth Wide: *Emotional Workplace Abuse: A New Research Approach*. Lontoo: Palgrave Pivot, 2019.
* Suvi Heikkinen, Marjut Jyrkinen, Anna-Maija Lämsä ja Charlotta Niemistö (toim.): *Yhteiskunnallisesti ja taloudellisesti kestävä työelämä: Tasa-arvoa tutkimassa ja toteuttamassa*. Helsinki: Svenska handelshögskolan, 2020. https://helda.helsinki.fi/dhanken/handle/10227/355402

## Lähteet

## Aiheesta muualla

* Marjut Jyrkinen Helsingin yliopiston tutkimusportaalissa
* Raisa Mattila: Työyhteisö ei usein tunnista henkistä väkivaltaa, vaan ongelmia selitetään kiusaajan piirteillä – Jyrkinen kertoo tutkimuksistaan *Helsingin Sanomissa* 3.11.2022. (Maksullinen artikkeli)
Þorbjörg Sigríður Gunnlaugsdóttir

**Þorbjörg Sigríður Gunnlaugsdóttir** (s. 23. toukokuuta 1978) on islantilainen reformipuolueen poliitikko, joka on toiminut kansanedustajana Alþingissä vuodesta 2020 lähtien.

Þorbjörg syntyi Reykjavíkissä. Hän valmistui oikeustieteen kandidaatiksi Islannin yliopistosta vuonna 2005 ja oikeustieteen maisteriksi Columbian yliopistosta vuonna 2011. Vuosina 2007–2008 hän toimi apulaissyyttäjänä ja Reykjavíkin seudun poliisin väkivaltarikososaston johtajana. Vuosina 2008–2009 hän toimi apulaistuomarina Reykjavíkin käräjäoikeudessa. Vuosina 2012–2013 hän työskenteli tutkijana Islannin yliopistossa. Vuosina 2013–2015 hän työskenteli valtakunnansyyttäjänvirastossa apulaissyyttäjänä ja vuosina 2018–2020 syyttäjänä. Vuosina 2015–2017 hän toimi Bifröstin yliopiston oikeustieteellisen tiedekunnan dekaanina. Vuonna 2017 hän toimi sosiaali- ja tasa-arvoministerin avustajana.

Þorbjörg nousi Alþingiin huhtikuussa 2020 Þorsteinn Víglundssonin erottua kansanedustajan toimesta.

## Lähteet
Jóhanna María Sigmundsdóttir

**Jóhanna María Sigmundsdóttir** (s. 28. kesäkuuta 1991) on islantilainen entinen edistyspuolueen poliitikko, joka toimi kansanedustajana Alþingissä. Tullessaan valituksi hän oli kaikkien aikojen nuorin islantilainen kansanedustaja.

Jóhanna syntyi Reykjavíkissä. Hän suoritti maatalousalan tutkinnon Hvanneyrissä vuonna 2012. Vuoden 2013 parlamenttivaaleissa hänet valittiin Alþingiin 21 vuoden ikäisenä ollen näin ollen kaikkien aikojen nuorin Alþingiin valittu. Hän istui Alþingissä vuoteen 2016 asti, jolloin hän päätti olla asettumatta ehdolle kyseisen vuoden vaaleissa. Kansanedustajuutensa jälkeen Jóhanna on työskennellyt maanviljelijänä Mið-Garðarissa.

## Lähteet
Lamppu (täsmennyssivu)

**Lamppu** tarkoittaa seuraavia:

* lamppu, keinovalon lähde

## Nimenä
* Lamppu Laamanen (oik. *Ari Laamanen*), suomalainen toimittaja ja kirjailija

### Sukunimenä
* Albert Lamppu (1899–1976), suomalainen keihäänheittäjä
* Essi Lamppu, suomalainen toimittaja ja juontaja
* Reino Lamppu (1916–1941), suomalainen tiedustelu-upseeri
* Risto Lamppu (1924–1995), suomalainen urheilutoimittaja.
Lapsinäyttelijä

**Lapsinäyttelijä** on teatterissa, elokuvassa tai televisiossa näyttelevä lapsi. Työsuojeluviranomainen valvoo työlakeja ja myöntää poikkeuslupia alle 14-vuotialle näyttelijöille Suomessa.

## Tunnettuja lapsinäyttelijöitä
* Drew Barrymore
* Jackie Coogan
* Dakota Fanning
* Judy Garland
* Anton Glanzelius
* Mitzi Green
* Haley Joel Osment
* Anna Paquin
* River Phoenix
* Enzo Staiola
* Hailee Steinfeld
* Shirley Temple
* Henry Thomas
* Quvenzhané Wallis

### Suomalaisia lapsinäyttelijöitä
* Vesa Enne
* Annika Harjus
* Samuel Shipway
* Anna-Leena Uotila

## Lähteet
Ville Lukkarinen

**Ville Johannes Lukkarinen** (s. 11. toukokuuta 1957 Helsinki) on suomalainen taidehistorioitsija, joka on toiminut taidehistorian professorina Helsingin yliopistossa 1. tammikuuta 2009 lähtien.

Lukkarinen väitteli filosofian tohtoriksi Helsingin yliopistossa vuonna 1989. Vuosina 1998–2009 hän oli taidehistorian professori Tampereen teknillisessä yliopistossa. Hän on myös Alfred Kordelinin säätiön hallituksen jäsen.

## Julkaisut

* Ville Lukkarinen: *Classicism and history: anachronistic architectural thinking in Finland at the turn of the century: [[Johan Jacob Ahrenberg|Jac. Ahrenberg]] and [[Gustav Nyström]]* (väitöskirja). Helsinki: Suomen muinaismuistoyhdistys, 1989.
* Ville Lukkarinen: *[[Albert Edelfelt]] ja Runebergin [[Vänrikki Stoolin tarinat]] – pois mielist' ei se päivä jää*. Helsinki: Valtion taidemuseo, 1996.
* Ville Lukkarinen (toim.): *Taide ja okkultismi: kirjoituksia taidehistorian rajamailta*. Helsinki: Taidehistorian seura, 1998.
* Arja Elovirta ja Ville Lukkarinen (toim.): *Katseen rajat: taidehistorian metodologiaa*. Lahti: Helsingin yliopiston Lahden tutkimus- ja koulutuskeskus, 1998.
* Ville Lukkarinen ja Annika Waenerberg: *Suomi-kuvasta mielenmaisemaan: kansallismaisemat 1800- ja 1900-luvun vaihteen maalaustaiteessa*. Helsinki: Suomalaisen Kirjallisuuden Seura, 2004.
* Ville Lukkarinen: *[[Pekka Halonen]] – pyhä taide*. Helsinki: Suomalaisen Kirjallisuuden Seura, 2007.
* Ville Lukkarinen: *Piirtäjän maisema: Paikan kokeminen piirtämällä*. Helsinki: Suomalaisen Kirjallisuuden Seura, 2015.
* Lauri Eriksson ja Ville Lukkarinen: *Sumunhimmeä maisema: Polaroideja lähiluonnosta*. Helsinki: Parvs, 2021.

## Lähteet
Samba (korttipeli)

**Samba** on muunnelma korttipelistä canasta. 

Samba-Canastaa voidaan pelata 2-6 pelaajan kesken, **perusversio** on neljälle hengelle pareittain, jolloin parit istuvat vastakkain. 

Peli käsittää yleensä useampia eriä ja päättyy, kun toinen tai molemmat joukkueet ovat saaneet vähintään 10 000 pistettä. 

Tavoitteena on kerätä vähintään kaksi valmista sarjaa, joista ainakin yksi on Samba, ja hankkiutua eroon käsikorteista. Pelissä käytetään kolmea korttipakkaa, joissa jokaisessa on kaksi jokeria. Jokaiselle pelaajalle jaetaan 15 korttia. 

Loput korteista, umpipakka, asetetaan pöydälle kuvapuoli alaspäin. 

Päällimmäinen kortti käännetään viereen kuvapuoli ylöspäin avopakan rungoksi. Jos kääntökortti on jokeri, kakkonen tai punainen kolmonen, käännetään umpipakasta uusi kortti. Peli etenee myötäpäivään alkaen jakajan vasemmalla puolella olevasta pelaajasta. 

Omalla vuorolla pelaaja nostaa kaksi päällimmäistä korttia umpipakasta tai 10 korttia avopakasta, pöytää, jos voi ja tahtoo, sekä laittaa kortin avopakkaan. 

Tässä pelissä saa pöydätä värisarjoja, jotka muodostuvat samaa maata olevista, vähintään kolmesta tai korkeintaan seitsemästä numerojärjestyksessä olevasta kortista. 

Apukortteja ei saa käyttää. 

Jokaisessa Sambassa ovat kortit 8, 9 ja 10. Siksi ne ovat arvokkaita kortteja, joita kannattaa pitää kädessä. 

Pelissä saa pöydätä myös kolme tai korkeintaan seitsemän samannumeroista korttia käsittäviä canastoja. 

Canastojen pöytäyksessä saa käyttää jokereita ja kakkosia korvaamaan luonnollisia kortteja, mutta jokaisessa canastassa on oltava vähintään kaksi luonnollista korttia ja korkeintaan kaksi apukorttia

Samba poikkeaa Canastasta seuraavin tavoin:

* Tarvitaan kolme pakkaa ja kuusi jokeria, pelaajille jaetaan 15 korttia
* Omalla vuorolla otetaan pakasta kaksi korttia ja laitetaan pois yksi
* Kolmosia ei voi käyttää pöytäyksissä paitsi pelivuoroa lopettaessa
* Mustat kolmoset lukitsevat pakan
* Punaisia kolmosia ei käytetä pelissä, vaan ne laitetaan pöydälle kuvapuoli ylöspäin
* Kierroksen lopussa punaisista kolmosista saa 100 pistettä, mutta jos pelaajaparilla on kaikki neljä, niistä saa yhteensä 800 pistettä
* Sarjoja (ässä, kakkoken, kolmonen, nelonen jne.) voi pelata pöytäysten lisäksi
* Seitsemän kortin pöytäys on canasta, seitsemän kortin sarja on samba
* Pakasta otettua korttia ei voi käyttää sarjan alkuun
* Sarjoihin tai samboihin ei voi käyttää apukortteja
* Pöytäyksiin voi laittaa korkeintaan kaksi apukorttia
* Sambasta saa 1500 pistettä, aidosta canastasta 500, sekacanastasta 300 ja pelivuoron päättämisestä 200

* Peliä pelataan 10 000 pisteeseen

## Lähteet
Hanna Katrín Friðriksson

**Hanna Katrín Friðriksson** (s. 4. elokuuta 1964) on islantilainen reformipuolueen poliitikko ja entinen käsipalloilija.

Hanna syntyi Pariisissa. Hän pelasi käsipalloa ÍR:ssä, Valurissä ja Framissa. Vuosina 1983, 1988 ja 1993 hän voitti Valurin riveissä käsipallon naisten Islannin-mestaruuden. Vuonna 1995 hän voitti Islannin-mestaruuden Framin riveissä. Urheilu-uransa jälkeen Hanna opiskeli filosofiaa ja taloustiedettä Helsingin yliopistossa ja valmistui kandidaatiksi vuonna 1999. Vuonna 2001 hän suoritti MBA-tutkinnon Kalifornian yliopistossa Davisissä. Vuosina 1990–1999 hän työskenteli toimittajana Morgunblaðiðilla. Vuosina 2007–2009 hän työskenteli lehtorina Reykjavíkin yliopistossa sekä terveysministerin avustajana. Vuoden 2016 parlamenttivaaleissa hänet valittiin Alþingiin.

## Lähteet
Lauri Kankkunen

**Lauri Kankkunen** (s. 1990 Tampere) on suomalainen sellisti. 

Lauri Kankkunen on Helsingin kaupunginorkesterin 1. soolosellisti. Hän on työskennellyt myös Helsingin kaupunginorkesterin 2. soolosellistinä vuosina 2018–2019, Tampere Filharmonian sellon äänenjohtajana vuosina 2015–2018 sekä Helsingin kaupunginorkesterin sellistinä vuosina 2013–2015. Hän opettaa sellonsoittoa Länsi-Helsingin Musiikkiopistossa ja toimii aktiivisesti myös solistina ja kamarimuusikkona. Kankkunen voitti 3. palkinnon Turun sellokilpailussa vuonna 2014. 

Lauri Kankkunen opiskeli Tampereen konservatoriossa Kaarle Husgafvelin ja Pauli Heikkisen oppilaana, Sibelius-Akatemiassa Martti Rousin johdolla sekä Norges Musikkhøgskolessa Truls Mørkin johdolla. 

Kankkunen on myös soittanut Apocalyptican riveissä ”Plays Metallica By Four Cellos” -kiertueella vuonna 2019.

## Lähteet
Buzz! Junior: Monsterimania

**Buzz! Junior: Monsterimania** (, Pohjois-Amerikassa *Buzz! Junior: Monster Rally*) on *[[Buzz! Junior]]* -pelisarjan kolmas peli. Se on partypeli. Sen kehittivät FreeStyleGames, Magenta Software ja Cohort Studios ja julkaisi Sony Computer Entertainment Europe.  Se julkaistiin PlayStation 2:lle Euroopassa 2. marraskuuta 2007 ja Australiassa 8. marraskuuta 2007. Myöhemmin pelistä julkaistiin PlayStation 3:lle viisi minipeliä Euroopassa 3. syyskuuta 2009 ja Australiassa 15. lokakuuta 2009. PlayStation 3:lla pystyy pelaamaan pelejä johdottomilla DualShock-ohjaimilla.
Pukija (vuoden 2015 elokuva)

**Pukija** (*The Dresser*) on Richard Eyren ohjaama brittiläinen televisioelokuva vuodelta 2015. Se perustuu Ronald Harwoodin näytelmään vuodelta 1980, josta aiempi elokuvaversio on Peter Yatesin ohjaama vuodelta 1983. Uusintaversion pääosissa näyttelevät Anthony Hopkins ikääntyvänä Shakespeare-näyttelijänä, Ian McKellen hänen palvelijanaan ja Emily Watson hänen vaimonaan.

## Vastaanotto

*Pukija* oli Golden Globe -ehdokkaana parhaan minisarjan tai televisioelokuvan sarjassa. Bafta-palkinnot se toi puvustuksesta ja naamioinnista, ja myös McKellen oli Bafta-ehdokkaana roolistaan.

*Helsingin Sanomien* Leena Virtasen mielestä *Pukijassa* on 1980-lukulaisen teatteriajattelun ylevyyttä ja alleviivaavuutta, mutta ylinäyttelemiseen eivät huippunäyttelijät sorru. Hänestä televisionäytelmä on hetkittäin hyvinkin kiehtova, muttei ehkä aivan nykykatsojan maun mukainen. *Seurassa* Jussi Karjalainen luonnehti *Pukijaa* ylpeästi teatterimaiseksi televisiotuotannoksi ja osaksi kestävää fiktiot fiktiossa -tarinaperinnettä, jossa Shakespeare-teatteriseurueet setvivät mestarinsa olemusta ja sitä kautta omia egojaan ja pulmiaan.

## Lähteet
Rain Epler

**Rain Epler** (s. 6. kesäkuuta 1977 Tallinna) on virolainen poliitikko, joka toimi ympäristöministerinä Ratasin II hallituksessa vuosina 2020–2021. Hän edustaa Viron konservatiivista kansanpuoluetta.

## Poliittinen ura
Epler oli Isänmaaliiton jäsen vuoteen 2006 saakka, jolloin se lakkautettiin.

Vuoden 2017 paikallisvaaleissa hän oli Viron reformipuolueen ehdokkaana Võrun kunnassa, mutta häntä ei valittu.

Hän toimi talousministeri Martin Helmen neuvonantajana vuosina 2019–2020. Epler liittyi Viron konservatiiviseen kansanpuolueeseen vuonna 2020. Samana vuonna hänestä tuli maan ympäristöministeri, joka hän oli tammikuuhun 2021 asti.

Epler oli ehdolla vuoden 2023 Riigikogun vaaleissa.

## Lähteet
Volker Heyd

**Volker M. Heyd** (s. 1963, Zweibrücken, Länsi-Saksa) on saksalainen arkeologi. Hän on toiminut arkeologian professorina Helsingin yliopistossa 1. syyskuuta 2018 lähtien.

Heyd väitteli tohtoriksi Saarlandin yliopistossa vuonna 1996. Hän toimi arkeologian professorina Bristolin yliopistossa ennen siirtymistään Helsingin yliopistoon.

## Julkaisut

* Volker Heyd, Ludwig Husty, Ludwig Kreiner ja Ulrich Pfauth: *Siedlungen der Glockenbecherkultur in Süddeutschland und Mitteleuropa*. Büchenbach, Saksa: Verlag Dr. Faustus, 2004.
* Volker Heyd, Gabriella Kulcsár ja Vajk Szeverényi (toim.): *Transition to the Bronze Age: Interregional Interaction and Socio-Cultural Change at the Beginning of the Third Millennium BC in the Carpathian Basin and Surrounding Regions*. Budapest: Archaeolingua, 2013.
* Petri Halinen, Volker Heyd ja Kristiina Mannermaa (toim.): *Oodeja Mikalle: Juhlakirja professori [[Mika Lavento|Mika Lavennolle]] hänen täyttäessään 60 vuotta*. Helsinki: Suomen arkeologinen seura, 2022.

## Lähteet

## Aiheesta muualla

* Volker Heyd Helsingin yliopiston tutkimusportaalissa
* Volker Heyd ORCID:ssa
Sur-dynastia

**Sur-dynastia** oli noin vuosina 1540–1555 Pohjois-Intiaa hallinnut islamilainen hallitsijasuku. Sur-dynastian valtakunnan perusti Šer Šah Suri, joka valloitti Suurmogulien valtakunnan alueet vuonna 1540. Hänen äkillinen kuolemansa ja sisäiset valtataistelut hajottivat Sur-dynastian valtakunnan, mikä mahdollisti suurmoguleille alueen takaisin valtaamisen. Ilman Šer Šah Surin kuolemaa Suurmogulien valtakunta ei ehkä koskaan olisi noussut Intiaa hallitsevat valtioksi.

## Historia
Šer Šah Suri oli suurmogulien palveluksessa ollut paštutaustainen sotilas, joka nousi Biharin maaherraksi. Vuonna 1539 Šer Šah Suri hyökkäsi Bengalin sulttaanikuntaan valloitti sen. Tämän jälkeen hän hyökkäsi suurmoguleja vastaan ja kohtasi vielä samana vuonna suurmoguli Humayunin joukot Chausan taistelussa sekä vuonna 1540 Kannaujin taistelussa. Humayun kärsi tappion ja pakeni maasta. Šer Šah Suri otti valtakunnan haltuunsa ja julistautui kuninkaaksi.

Šer Šah Suri kehitti valtakunnan hallintoa, tiestöä ja armeijaa ja soti menestyksekkäästi pieniä rajputien kuningaskuntia sekä Malwan sulttaanikuntaa vastaan. Hän kuoli yllättäen Kalinjarin linnakeen piirityksessä 1545, mihin päättyi valtakunnan kasvu. Hänen poikansa Islam Šah Suri peri valtakunnan, jota alkoi repiä sisäinen valtataistelu. Islam Šah Surin kuoleman jälkeen 1553 valtakunta käytännössä hajosi osiin. Suurmogulit syrjäyttivät viimeisen Sur-dynastian hallitsijan vuonna 1555 ja ottivat alueen jälleen hallintaansa.

## Lähteet
Johan Strang

**Johan Emil Strang** (s. 22. huhtikuuta 1975 Vaasa) on suomalainen historioitsija, filosofi ja politiikan tutkija. Hän on toiminut Pohjoismaiden tutkimuksen professorina Helsingin yliopistossa vuodesta 2022 lähtien. Hän väitteli filosofian tohtoriksi Helsingin yliopistossa vuonna 2010.

## Julkaisut

* Stefan Nygård ja Johan Strang (toim.): *Mellan idealism och analytisk filosofi: Den moderna filosofin i Finland och Sverige 1880–1950*. Helsinki: Svenska litteratursällskapet i Finland, 2006.
* Johan Strang: *History, Transfer, Politics: Five Studies on the Legacy of Uppsala Philosophy* (väitöskirja). Helsinki: Helsingin yliopisto, 2010.
* Jussi Kurunmäki ja Johan Strang (toim.): *Rhetorics of Nordic Democracy*. Helsinki: Suomalaisen Kirjallisuuden Seura, 2010.
* Johan Strang (toim.): *Nordic Cooperation: A European region in transition*. Abingdon, Englanti: Routledge, 2015.
* Johan Strang ja Thomas Wallgren (toim.): *Tankens utåtvändhet: [[Georg Henrik von Wright]] som intellektuell*. Helsinki: Svenska litteratursällskapet i Finland, 2016.
* Marja Jalava, Stefan Nygård ja Johan Strang (toim.): *Decentering European Intellectual Space*. Leiden, Alankomaat: Brill, 2018.
* Hanne Hagtvedt Vik, Steven L. B. Jensen, Linde Lindkvist ja Johan Strang: *Nordic Histories of Human Rights*. Abingdon, Englanti: Routledge, 2020.
* Jani Marjanen, Johan Strang ja Mary Hilson (toim.): *Contesting Nordicness: From Scandinavianism to the Nordic Brand*. Berliini: De Gruyter, 2021.

## Lähteet

## Aiheesta muualla

* Johan Strang Helsingin yliopiston tutkimusportaalissa
* Johan Strang ORCID:ssa
* Johan Strang Google Scholarissa
Ingvald Ulveseth

**Ingvald Johan Ulveseth** (25. elokuuta 1924 Fjell – 14. maaliskuuta 2008) oli norjalainen työväenpuolueen poliitikko. Hän istui suurkäräjillä vuosina 1965–1973 ja toimi Norjan elinkeinoministerinä 1973–1976. Vuosina 1965–1973 hän oli Fjellin pormestari ja 1971–1994 Sognin ja Fjordanen maaherra. Koulutukseltaan Ulveseth oli rakennusinsinööri.
## Lähteet

## Aiheesta muualla

* ''Ingvald Ulveseth'' Norjan suurkäräjien verkkosivuilla
Teenage Mutant Ninja Turtles: Mutant Mayhem

**Teenage Mutant Ninja Turtles: Mutant Mayhem** on vuonna 2023 ensi-iltansa saanut tietokoneanimaatioelokuva, jonka levittämisestä vastaavat Paramount Pictures ja Nickelodeon Movies. Ääninäyttelijöinä toimivat Nicolas Cantu, Micah Abbey, Shamon Brown Jr., Brady Noon, Jackie Chan, Ayo Edebiri, Seth Rogen, John Cena, Hannibal Buress, Rose Byrne, Ice Cube, Post Malone, Paul Rudd, Maya Rudolph, Natasia Demetriou ja Giancarlo Esposito.

## Ääninäyttelijät

Muissa rooleissa: Osku Ärilä, Katja Aakkula, Arttu Kapulainen, Vili Orava, Tarja Alexander, Aku Hytönen ja Lauri Planman

### Suomenkielinen versio

## Arvosteluja

## Lähteet

## Aiheesta muualla
Odd Sagør

**Odd Georg Sagør** (2. heinäkuuta 1918 Meldal – 24. kesäkuuta 1993) oli norjalainen työväenpuolueen poliitikko. Hän toimi Norjan kuluttaja- ja hallintoministerinä 1973–1976. Vuosina 1963–1970 Sagør oli Trondheimin pormestari.
## Lähteet

## Aiheesta muualla

* ''Odd Georg Sagør'' Norjan suurkäräjien verkkosivuilla
Bray-Saint-Aignan

**Bray-Saint-Aignan** on kunta Ranskassa Loiret’n departementissa Centre-Val de Loiren alueella. Se sijaitsee noin 40 kilometriä Orléansin kaupungista itään.

Kunta muodostettiin 1. tammikuuta 2017. Tuolloin kaksi kuntaa Bray-en-Val ja Saint-Aignan-des-Gués yhdistyivät muodostaen Bray-Saint-Aignanin kunnan.

Paikallinen kirkko on ollut pyhiinvaeltajien pysähdyspaikka Pyhän Jaakobin pyhiinvaellusreitillä Santiago de Compostelaan. Tästä syystä se on nimetty Pyhän Jaakobin kirkoksi. Kirkossa on Jaakobin ja Barbaran patsaat.

## Lähteet

## Aiheesta muualla
Ivan Karabyts

**Ivan Karabyts**,  (17. tammikuuta 1945 Jalta, Peršotravneven piiri, Donetskin alue – 20. tammikuuta 2002 Kiova, Ukraina) oli ukrainalainen säveltäjä ja orkesterinjohtaja.

Karabytsin puoliso oli professori Marianna Kopytsja ja poika orkesterinjohtaja Kyrylo Karabyts (Kirill Karabits).

Karabyts valmistui 1971 Kiovan konservatoriosta, jossa hänen opettajiaan olivat Borys Ljatošynskyi ja Myroslav Skoryk. Hän oli Kiovan sotilaspiirin laulu- ja tanssiyhtyeen kapellimestari 1967–1975, opetti Kiovan konservatoriossa vuodesta 1983 ja palveli sen jälkeen Kyjivska kameratan kapellimestarina 1994–2000. Hän oli Kiovan musiikkijuhlien (Kyiv Music Fest) perustamisen aloitteentekijä ja juhlien taiteellinen johtaja vuosina 1989–2001. Hän oli perustamassa Nuorten pianistien Vladimir Horowitzin muistokilpailua, jonka tuomaristossa hän oli 1995–2001.

Karabyts opiskeli Bah’mutissa musiikkikoulussa, joka on vuonna 2004 nimetty hänen mukaansa.

## Tuotanto
* sarja 24 preludia pianolle
* pianotrio
* kolme konserttoa orkesterille
* kolme laulusarjaa laululle ja pianolle, muun muassa Pastelleja Pavlo Tytšynan tekstiin
* kaksi oratoriota
* kantaatti Hryhori Skovorodan runokokoelmaan
* elokuvamusiikkia.

## Lähteet

## Aiheesta muualla
Cales

**Cales** (lat.; ) voi viitata seuraaviin antiikin aikaisiin kaupunkeihin:

* Cales, kaupunki Campaniassa Italiassa, nykyinen Calvi
* Cales, kaupunki Umbriassa Italiassa
Cambodunum

**Cambodunum** voi viitata seuraaviin antiikin aikaisiin paikkoihin:

* Cambodunum, linnoitus Britanniassa, nykyinen Slack Englannissa
* Cambodunum, kaupunki Raetiassa, nykyinen Kempten Saksassa

## Lähteet
Castrum novum

**Castrum novum** (lat., ”Uusi linna”; ) voi viitata seuraaviin antiikin aikaisiin kaupunkeihin:

* Castrum novum, kaupunki Etruriassa, nykyinen Castronovani Italiassa
* Castrum novum, kaupunki Picenumissa Italiassa

## Lähteet
Anatoli Solovjanenko

**Anatoli Solovjanenko**  (25. syyskuuta 1932 Stalino (nyk. Donetsk) – 29. heinäkuuta 1999 Kozyn, Kiovan alue, Ukraina) oli ukrainalainen oopperalaulaja, äänialaltaan lyyris-dramaattinen tenori. 

Solovjanenko valmistui Donetskin Polyteknillisestä oppilaitoksesta 1954. Hän opiskeli laulua Oleksandr Korobeitšenkon oppilaana 1952–1962. Hän sai stipendin Milanon La Scalaan ja sai opinnot päätökseen Kiovan konservatoriossa 1978. Hän oli vuodesta 1965 alkaen Kiovan ooppera- ja balettiteatterin solisti. Hänen oopperaroolejaan ovat Andri Semen Hulak-Artemovskyin oopperassa *Zaporozhets za Dunaiem* (1863, 'Zaporožilainen kasakka Tonavan tuolla puolen'), Petro Mykola Lysenkon *Natalka Poltavkassa*, Lensky Pjotr Tšaikovskin *Eugene Oneginissa*, Edgar Gaetano Donizettin *Lucia di Lammermoorissa*, Alfredo Giuseppe Verdin *La Traviatassa* ja Rodolfo Giacomo Puccinin *La Bohèmessa*. Hän esiintyi ulkomaillakin, esimerkiksi New Yorkissa Metropolitan-oopperassa (1977–1978). Hän esitti resitaalina ukrainalaisia taide- ja kansanlauluja. Hän sai Ševtšenkon palkinnon 1997.

## Lähteet

## Aiheesta muualla
Anne (Böömi)

**Anne** **Böömiläinen**, myös Anne Luxemburgilainen (saks. *Anne von Böhmen*); (11. toukokuuta 1366 – 7. kesäkuuta 1394) oli böömiläinen prinsessa, josta tuli Rikhard II:n puolisona Englannin kuningatar.

## Suku
Anne oli Pyhän saksalais-roomalaisen keisarikunnan hallitsijan Kaarle IV:n ja tämän neljännen puolison Elisabet von Pommernin (n.  1345/1347–1393) vanhin tytär. Elisabetin vanhemmat olivat Pommerin herttua Bogislaus V (n. 1318–1374) ja Puolan prinsessa Elisabet (1326–1361), Kasimir III:n ja Aldona Liettualaisen tytär.

Hänellä oli viisi täyssisarusta, joista vanhin veli Sigismund Luxemburgilainen (1368–1437) oli Pyhän saksalais-roomalaisen keisarikunnan keisari, Böömin ja Unkarin kuningas ja isänsä Kaarlen seuraaja; nuorempi veli Johannes (1370–1396) oli Määrin rajakreivi ja Görlitzin herttua ja avioitui Albrekt Mecklenburgilaisen tyttären prinsessa Rikardis Katariinan kanssa ja nuorin sisar Margarete von Böhmen (1373–1410) avioitui Nürnbergin linnakreivi Johannes III:n kanssa. Hänellä oli myös viisi sisaruspuolta, joista vanhimmasta veljestä Wenzel IV Luxemburgilaisesta tuli Saksan ja Böömin kuningas.

## Avioliitto
Anne kihlattiin 13-vuotiaana Englannin kuninkaalle Rikhard II:lle, mutta äitinsä Elisabet Pommerilaisen vaatimuksesta hän pysyi kotona vielä kaksi vuotta. Pari vihittiin Westminster Abbeyssä tammikuussa 1382, ja Anne kruunattiin kaksi viikkoa myöhemmin. Nuoresta pariskunnasta tuli läheisiä ja he rakastivat toisiaan 12 vuotta kestäneen lapsettoman liittonsa ajan. 

## Perintö
Anne kuoli ruttoon 28-vuotiaana vuonna 1394. Rikhard meni puolisonsa kuolemasta niin tolaltaan, että antoi purkaa vaimonsa asuinpalatsin Sheen Manorin. 

Rikhard II avioitui toisen kerran, itseään 22 nuoremman, kuusivuotiaan Isabella de Valois'n (1389–1409) kanssa, 31. lokakuuta 1396. Avioliittoa ei koskaan pistetty täytäntöön, Rikhard kuoli neljä vuotta myöhemmin.
Cliternia

**Cliternia** voi viitata seuraaviin antiikin aikaisiin kaupunkeihin:

* Cliternia, kaupunki Apuliassa Italiassa
* Cliternia, kaupunki Samniumissa Italiassa

## Lähteet
Condate

**Condate** on antiikin aikainen kelttiläisperäinen paikannimi, jota esiintyy kahden joen yhtymäkohdassa olevilla kaupungeilla, ja siksi nimen oletetaan tarkoittavan jokien yhtymäkohtaa. Se voi viitata seuraaviin antiikin aikaisiin kaupunkeihin:

* Condate, kaupunki Britanniassa, nykyinen Northwich Englannissa
* Condate, kaupunki Gallia Aquitaniassa, nykyinen Condres Ranskassa
* Condate, kaupunki Gallia Aquitaniassa, nykyinen Cognac Ranskassa
* Condate, kaupunki Gallia Lugdunensiksessa, nykyinen Montereau-Fault-Yonne Ranskassa
* Condate, kaupunki Gallia Lugdunensiksessa, nykyinen Condé-sur-Iton Ranskassa
* Condate, kaupunki Gallia Lugdunensiksessa, nykyinen Cosne Ranskassa
* Condate eli Condate Redonum, kaupunki Gallia Lugdunensiksessa, nykyinen Rennes Ranskassa
* Condate, kaupunki Gallia Narbonensiksessa nykyisessä Ranskassa

## Lähteet
Cosa

**Cosa** (lat.; ) voi viitata seuraaviin antiikin aikaisiin kaupunkeihin:

* Cosa, kaupunki Etruriassa, nykyinen Ansedonia Italiassa
* Cosa, kaupunki Lucaniassa Italiassa

## Lähteet
Alvar Myhlback

**Alvar Myhlback** (s. 22. maaliskuuta 2006) on ruotsalainen maastohiihtäjä, joka edustaa seuratasolla Sågmyra SK:ta. Myhlback kilpaili Ski Classics -sarjassa ensimmäisen kerran Val Venostan 40 kilometrillä joulukuussa 2022. Saman talven Vaasahiihdossa hän sijoittui kahdeksanneksi. Vuoden 2025 Vaasahiihdon hän voitti kaikkien aikojen nuorimpana. Häntä pidetään yleisesti yhtenä tämän hetken maailman lahjakkaimmista hiihtäjistä.

Myhlback voitti nuorten maailmanmestaruuden 10 kilometrin perinteisen hiihtotavan kilpailussa ja 4&nbsp;×&nbsp;5&nbsp;kilometrin viestissä 2024. Milanon–Cortinan olympialaisissa 2026 hän sijoittui perinteisen hiihtotavan sprintissä yhdeksänneksi.

Myhlback kilpaili maastohiihdon maailmancupissa ensimmäisen kerran Jällivaaran 10 kilometrin vapaan hiihtotavan kilpailussa joulukuussa 2023 sijoittuen 37:nneksi. Kymmenen parhaan joukkoon hän sijoittui ensimmäisen kerran oltuaan yhdeksäs Rukan perinteisen hiihtotavan sprintissä marraskuussa 2025. Ensimmäisen palkintosijansa hän saavutti viikkoa myöhemmin oltuaan kolmas Trondheimin perinteisen sprintissä. Hänestä tuli ensimmäinen alle 20-vuotias mieshiihtäjä, joka sijoittui maailmancupin kilpailussa palkintokorokkeelle.

Myhlback on voittanut kaksi rullahiihdon maailmancupin osakilpailua.

## Lähteet
Dionysopolis

**Dionysopolis** (, myös , ; ”Dionysoksen kaupunki”) voi viitata seuraaviin antiikin aikaisiin kaupunkeihin:

* Dionysopolis, kaupunki Fryygiassa
* Dionysopolis eli Krunoi (lat. *Cruni*), kaupunki Pontisessa Traakiassa / Moesiassa

## Lähteet
Arndís Anna K. Gunnarsdóttir

**Arndís Anna Kristínardóttir Gunnarsdóttir** (s. 3. helmikuuta 1982) on islantilainen piraattipuolueen poliitikko, joka on istunut kansanedustajana Alþingissä vuodesta 2021 lähtien.

Arndís syntyi Reykjavíkissä. Hän valmistui Islannin yliopistosta oikeustieteen kandidaatiksi vuonna 2007 ja maisteriksi vuonna 2009. Vuonna 2013 hän suoritti oikeustieteen maisterintutkinnon Leuvenin katolisessa yliopistossa. Vuosina 2009–2011 hän työskenteli lakimihenä LEX-lakiasiaintoimistossa. Vuonna 2011 hän työskenteli lastensuojeluvirastossa. Vuosina 2011–2012 hän työskenteli lakimiehenä sisäministeriössä. Vuosina 2014–2020 hän työskenteli lakimiehenä Islannin Punaisella ristillä. Vuoden 2021 parlamenttivaaleissa hänet valittiin Alþingiin.

## Lähteet
Jumalan laupeuden sunnuntai

**Jumalan laupeuden sunnuntai** on pääsiäisen 2. sunnuntai (eli 1. sunnuntai pääsiäisestä) Katolisessa kirkossa pääsiäisoktaavin eli pääsiäisviikon viimeisenä päivänä.

Se palautuu pyhän Faustyna Kowalskan ilmestykseen, jonkä hän kirjasi päiväkirjaansa. Jumalan laupeuden sunnuntaihin liittyy Faustynan näkyjen mukaan suuria lupauksia: *Joka tuona päivänä tulee elämän lähteelle, saa täydellisen anteeksiannon synneilleen ja niiden rangaistuksille... Tuona päivänä laupeuteni sisin on avoinna, vuodatan laupeuteni lähdettä lähestyvien sielujen ylle kokonaisen armolahjojen vyöryn; ... älköön yksikään sielu pelätkö lähestyä minua, vaikka hänen syntinsä olisivat punaiset kuin veri.* Tässä täydellinen anteeksianto syntien rangaistuksille merkitsee täydellistä anetta, jonka paavillinen penitentiariaatti on sittemmin myöntänyt. Koko armon lupaus ei kuitenkaan sisälly pelkkään tavalliseen aneeseen. Teologi Ignacy Rozyckin mukaan ripittäytyminen ja ehtoollisen vastaanottaminen Jumalan laupeuden sunnuntaina on verrannollinen jopa "toiseen kasteeseen", sellaisena kun roomalaiskatolinen teologia sen käsittää, eli koko kasteessa saatavan armon uudistumiseen. Ripittäytyminen voi tapahtua myös muuna päivänä.

Paavi Johannes Paavali II muutti pääsiäisajan toisen sunnuntain Jumalan laupeuden sunnuntaiksi. Hän kuoli itse tämän sunnuntain aattona, ja juuri sitä vietettäessä hänet julistettiin myös pyhäksi.

Jumalan laupeuden sunnuntain aattona päättyy Jumalan laupeuden novena, joka alkaa pitkäperjantaina. Sen yhteydessä rukoillaan Jumalan laupeuden ruusukko

## Lähteet
* Faustina Kowalska: *Diary: Divine Mercy in My Soul*, 2003  (digitoitu teos)

### Viitteet

## Aiheesta muualla
*Divine Mercy Sunday
Ingibjörg H. Bjarnason

**Ingibjörg H. Bjarnason** (14. joulukuuta 1867 – 30. lokakuuta 1941) oli islantilainen poliitikko, joka oli ensimmäinen Alþingiin valittu nainen. Hän istui kansanedustajana Alþingissä vuosina 1922–1930.

Ingibjörg syntyi Länsivuonoilla Þingeyrissä. Hänen veljensä Lárus H. Bjarnason toimi kansanedustajana vuosina 1900–1913. Ingibjörg opiskeli Kööpenhaminassa vuosina 1884–1893 sekä Saksassa ja Sveitsissä vuosina 1901–1903. Vuosina 1893–1901 ja 1903–1906 hän työskenteli opettajana Reykjavíkin tyttökoulussa, jonka rehtorina hän toimi vuodesta 1906 kuolemaansa asti. Vuonna 1922 hänet valittiin Islannin historian ensimmäisenä naisena kansanedustajaksi Alþingiin, jossa hän istui vuosina 1922–1930. Vuosina 1925–1927 hän toimi Alþingin ylähuoneen 2. varapuhemiehenä.

Ingibjörg kuoli Reykjavíkissä 30. lokakuuta 1941.

## Lähteet
Sarah Kay

__NOTOC__
**Sarah Kay** oik. **Vivien Kubbos** s. 1944 on australialainen kuvittaja. Sydneyläisen kuvittajan pieniä tyttöjä, poikia ja eläimiä kuvanneet kortit, julisteet ja lastenkirjakuvitukset olivat yleisiä 1970- ja 1980-luvulla. Maaseutu- ja puutarhaympäristössä kuvatuilla tytöillä on runsaan röyhelöisiä mekkoja, ruutukuosia ja ylisuuria olkihattuja tai kangasmyssyjä.

Sarah Kay -tuotteiden suosio väheni 1980-luvun jälkeen, mutta ne ovat tulleet uudelleen esille retro- ja nostalgiahengessä.

## Kuvituksia
* *The Wizard of Jenolan*. Kirjoittaja Nuri Mass. Just Solutions, Chatswood 1993, .

## Kirjallisuutta
* Muistojen Sarah Kay (Le grand livre de Sarah Kay). Suomentanut Anne Heroja. Kirjalito 2005. 

## Lähteet

## Aiheesta muualla
* Sarah Kay -verkkosivut
Eirenopolis

**Eirenopolis** (, myös ; ; ”Rauhan kaupunki”) voi viitata seuraaviin antiikin aikaisiin kaupunkeihin:

* Eirenopolis eli Neronias, kaupunki Kilikiassa
* Eirenopolis, kaupunki Isauriassa
* Beroe eli Augusta Trajana eli Eirenopolis, kaupunki Traakiassa
Nybrogatan

**Nybrogatan** on Tukholman Östermalmilla sijaitseva katu, joka ulottuu etelä-pohjoissuunnassa Nybroplanilta Valhallavägenille.

Katu sai nimensä 1640-luvulla rakennetusta Ladugårdslandetin (nykyinen Östermalm) ja Blasieholmenin yhdistäneestä sillasta, jota kutsuttiin nimellä Nya Ladugårdlandsbron tai lyhyesti Nya bron ('uusi silta').
## Kuvia

Kastellholmen Skeppsholmen 1700.jpg|Noin vuodelta 1700 peräisin olevassa piirrustuksessa on näkymä Kastellholmenilta Skeppsholmenille päin. Oikeassa yläkulmassa näkyy silta, josta Nybrogatan sai nimensä.
Matrosen 2.JPG|Nybrogatan saa alkunsa Nybroplanilta. Vasemmalla Birger Jarlsgatan, oikeassa reunassa Dramaten.
Riddaren 17-DSC 5326-1.jpg|Nybrogatanin ja Riddargatanin kulmassa sijaitseva arkkitehti Cyrillus Johanssonin suunnittelema rakennus valmistui vuonna 1912. Sen julkisivussa on Carl Fagerbergin ja Tore Strindbergin tekemiä reliefejä ja patsaita.
Astoria 1962.jpg|Nybrogatan 15:ssä toimi vuosina 1928–2007 elokuvateatteri Astoria. Nykyisin paikalla on samanniminen ravintola.
Almquistska samskolan.jpg|Nybrogatan 19:ssä toimi vuosina 1892–1936 Almquistin yhtenäiskoulu, joka tunnettiin edistyneistä opetusmenetelmistään.
Saluhallen 2007 1.jpg|Östermalmin kauppahalli Nybrogatanin ja Humlegårdsgatanin kulmassa Östermalmstorgin laidassa.
Stockholms auktionsverk.JPG|Vuonna 1674 perustettu Stockholms Auktionsverk on maailman vanhin huutokauppayritys. Se sijaitsee Nybrogatan 32:ssa.
Forellen 15, Stockholm.JPG|Nybrogatanin ja Karlavägenin risteys.


## Lähteet

## Aiheesta muualla
Benz Tropfenwagen

**Benz Tropfenwagen** oli kilpa-auto, jonka Benz & Cie. valmisti vuonna 1923.

## Historia
Ensimmäisen maailmansodan jälkeen vuonna 1921 Edmund Rumpler esitteli Rumpler Tropfenwagen -auton Berliinissä. Benzille työskennellyt Willy Walb havaitsi mahdollisuudet ja vakuutti Benzin selvittämään vastaavan tyylin käyttöä kaupallisessa ja kilpailukäytössä. Pääinsinööri Hans Nibelin alaisuudessa kehitetty Benz Typ RH käytti kuusisylinteristä moottoria, joka tuotti 90 hevosvoimaa 4500 kierroksella. Moottori sijaitsi ohjaamon ja taka-akselin välissä ja käytti kolmivaihteista vaihdelaatikkoa.

Auto kilpaili vain yhdessä merkittävässä kilpailussa, joka oli Euroopan Grand Prix Monzassa 9. syyskuuta 1923. Kilpailuun osallistui kolme kappaletta, joita ajoivat Fernando Minoia, Franz Hörner ja Willy Walb. Kaksi kolmesta autosta pääsi maaliin sijoilla neljä ja viisi. Autot tunnettiin ajo-ominaisuuksistaan, mutta ne hävisivät tehoissa ahdettua moottoria käyttäville Fiateille. Monzan kilpailun järjestäjät palkitsivat Benzin mitalilla rohkeasta suunnittelusta. Autolla kilpailtiin myös paikallisissa kilpailuissa ja se sai muutamia mäkinousukilpailujen voittoja, joista viimeisen toukokuussa 1925.

## Lähteet

## Aiheesta muualla
Uuden-Seelannin ralli 1977

**Uuden-Seelannin ralli 1977** (viralliselta nimeltään *8. South Pacific Rally - New Zealand*) oli rallin maailmanmestaruussarjan kilpailu kaudella 1977. Kilpailu järjestettiin 1.&ndash;7. toukokuuta 1977 Aucklandissa. Kilpailu oli kauden viides ja erikoiskokeiden yhteispituus oli  (suunniteltu pituus oli ). Ralli on edelleen pisin erikoiskokeita käyttävä kilpailu rallin MM-sarjan historiassa.

## Tulokset

## Lähteet
Sandnesposten

**Sandnesposten** on norjalainen vuonna 1990 perustettu paikallislehti, jonka kotikunta on Sandnes. Se ilmestyy kahdesti viikossa ja kuuluu Amedia-konserniin.
## Lähteet

## Aiheesta muualla
* Lehden verkkosivut
Jovana Brakočević

**Jovana Brakočević-Kancijan** (; s. 5. maaliskuuta 1988 Zrenjanin) on serbialainen lentopalloilija ja olympiamitalisti.

Brakočević kuului Serbian naisten lentopallomaajoukkueeseen vuoden 2008 olympialaisissa Pekingissä, vuoden 2012 olympialaisissa Lontoossa ja vuoden 2016 olympialaisissa Rio de Janeirossa. Joukkue sijoittui viidenneksi 2008, 11:nneksi 2012 ja saavutti hopeaa 2016. MM-kilpailuissa Brakočević edusti Serbia-Montenegroa ja saavutti pronssia 2006. EM-kilpailuissa Brakočević saavutti hopeaa 2007 ja voitti kultaa 2011.

## Lähteet

## Aiheesta muualla

*
Jyväskylän suurajot 1985

**Suomen ralli 1985** (viralliselta nimeltään *35. Rally of the 1000 Lakes*) oli rallin maailmanmestaruussarjan yhdeksäs kilpailu kaudella 1985. Kilpailu järjestettiin 23.&ndash;25. elokuuta 1985 Jyväskylässä.

## Osallistujat
Mukana olivat tehdastalleista Peugeot (Timo Salonen ja Kalle Grundel tuuraamassa loukkaantunutta Ari Vatasta), Lancia (Markku Alen ja Henri Toivonen), Audi (Stig Blomqvist ja Hannu Mikkola) sekä Toyota (Juha Kankkunen ja Björn Waldegård). 

## Reitti
Erikoiskokeiden yhteispituus oli . Reitti oli suurilta osin samanlainen kuin edellisenä vuonna. Viimeisen erikoiskokeen numero oli 50, mutta erikoiskokeita oli yksi enemmän, sillä EK33 oli jaettu kahteen osaan, EK33a ja EK33b. Toisaalta Vaherin erikoiskoe peruttiin ennen rallin alkua, joten erikoiskokeita ajettiin 50 kpl.

*=ei kokoomataukoa

Lauantai-illan kokoomatauko oli siirretty Kalpalinnasta Aulangolle. Viimeinen etappi Aulangolta Jyväskylään kiersi Näsijärven nyt länsipuolelta. Uusia erikoiskokeita tällä osuudella olivat Maso, Perämaa, Pengonpohja ja Ekojärvi, joista viimeisin on rallin MM-historian läntisin erikoiskoe.

## Kilpailun tapahtumia
Rallin ensimmäisellä erikoiskokeella Laajavuoressa Hannu Mikkola, Henri Toivonen ja Kalle Grundel ajoivat ulos, mutta pääsivät jatkamaan. Mikkola ajoi uudelleen ulos lauantaina Pöykyn erikoiskokeella ja vaurioitti takapyörää. Lopulta Mikkola keskeytti EK31:llä, kun autosta tulivat öljyt ulos.

Markku Alen johti rallia ensimmäisen päivän jälkeen, mutta Timo Salonen ohitti hänet lauantaiaamun ensimmäisellä erikoiskokeella ja piti johtonsa maaliin asti.

Ennen viimeistä erikoiskoetta Henri Toivonen ja Kalle Grundel olivat tasa-ajalla neljännellä sijalla. Toivonen teki viimeisellä erikoiskokeella paremman ajan, ja kuittasi neljännen sijan.

## Tulokset

Vaikka autot olivat edellisvuotta nopeampia koko rallin keskinopeus ei olleet suurempi kuin edeltävänä vuonna. Osasyy tässä on pienemmissä teissä ja risteyksissä, joita oli lisätty reitille.

A-ryhmän voitti Mikael Ericsson.

## Lähteet

## Aiheesta muualla
* Rally-Maps.com, erikoiskokeiden reitit kartalla
Argentiinan ralli 1986

**Argentiinan ralli 1986** (viralliselta nimeltään *6. Marlboro Rally of Argentina*) oli rallin maailmanmestaruussarjan kilpailu kaudella 1986. Kilpailu järjestettiin 6.&ndash;9. elokuuta 1986 Buenos Airesissa. Kilpailu oli kauden kahdeksas ja erikoiskokeiden yhteispituus oli . 

Uuden-Seelannin ja Argentinan kilpailujen jälkeen Lancian ja Peugeotin sekä Kankkusen ja Alénin välinen kilpailu tiivistyi. Peugeot oli 16 pistettä Lanciaa edellä, mutta oli jo kerännyt seitsemän tulosta joutuen tiputtamaan heikoimman tuloksensa jäljellä olevissa kilpailuissa. Lancialla sen sijaan oli kuusi tulosta. Argentiinassa Kankkunen ei saanut pisteitä kun taas Alén sijoittui toiseksi.

## Tulokset

## Lähteet
Georgi Ivanov

**Georgi Ivanov** -nimisiä henkilöitä ovat:

* Georgi Ivanov (1894–1958), venäläinen kirjailija, runoilija ja esseisti
* Georgi Ivanov (s. 1940), bulgarialainen kosmonautti.

## Katso myös

* G’orge Ivanov (s. 1960), Pohjois-Makedonian presidentti 2009–2019.
Jäytiäismäiset

**Jäytiäismäiset** eli **lentojäytiäiset** eli **varsinaiset jäytiäiset** (Psocomorpha) on yksi jäytiäisten lahkon kolmesta alalahkosta. Se sisältää pääosin lentokykyisiä lajeja, joilla etusiivet ovat huomattavasti takasiipiä suurempia. Siipien pituus vaihtelee paitsi lajien välillä, myös niiden sisällä. Etenkin naaraat voivat olla myös lyhytsiipisiä tai siivettömiä. Tuntosarvet ovat 13-jaokkeiset, yleensä hyönteisen ruumista pidemmät.

Useimmat jäytiäismäiset elävät koko elämänsä puilla ja pensailla. Ne syövät leviä, jäkäliä, sieniä ja usein lisäksi siitepölyä. Pohjoismaissa aikuisia yksilöitä tavataan lähinnä kesä-lokakuussa. Useimmat lajit talvehtivat munina. Jäytiäismäisiä esiintyy ympäri maailman, mutta eniten niitä on Aasiassa. Suomesta jäytiäismäisiä tunnetaan 56 lajia 12 heimosta. Fossiilisia lajeja, lähinnä meripihkassa säilyneinä, on löydetty maailmalta 27.

## Luokittelu
Jäytiäismäisiin luokitellaan seuraavat osalahkot ja heimot:

* Archipsocetae
** Archipsocidae
* Caeciliusetae
** Amphipsocidae
** Asiopsocidae
** Ripsijäytiäiset (Caeciliusidae)
** Dasydemellidae
** Paracaeciliidae
** Stenopsocidae

* Epipsocetae
** Cladiopsocidae
** Dolabellopsocidae
** Epipsocidae
** Ptiloneuridae
** Spurostigmatidae

* Homilopsocidea
** Ectopsocidae
** Elipsocidae
** Lachesillidae
** Lesneiidae
** Mesopsocidae
** Peripsocidae
** Sabulopsocidae

* Philotarsetae
** Philotarsidae
** Pseudocaeciliidae
** Trichopsocidae
* Psocetae
** Hemipsocidae
** Myopsocidae
** Psilopsocidae
** Kirjojäytäiset (Psocidae)

## Lähteet

## Aiheesta muualla
* ITIS: Psocomorpha 
* UniProt: Taxonomy - Psocomorpha 
* Iowa State University, Bug Guide: Suborder Psocomorpha
Portugalin ralli 1986

**Portugalin ralli 1986** (viralliselta nimeltään *20. Rallye de Portugal - Vinho do Porto*) oli rallin maailmanmestaruussarjan kilpailu kaudella 1986. Kilpailu järjestettiin 5.&ndash;8. maaliskuuta 1986 Estorilissa. Kilpailu oli kauden kolmas ja erikoiskokeiden yhteispituus oli  (suunniteltu pituus oli ). 

## Onnettomuus
Portugalin rallin suosio oli kasvanut valtavasti edeltävinä vuosina ja ennen kilpailun alkua Markku Alén esitti katsojille viestin pysyä poissa tieltä. Katsojat olivat lähellä tietä ja muodostivat käytävän siirtyen viime hetkessä syrjään edestä. Kilpailun alkuvaiheessa Walter Röhrl väisti tietä ylittävää katsojaa ohittaen tämän lähietäisyydeltä. Myöhemmin Timo Salonen osui kameramieheen, joka ei mahtunut katsojien joukkoon. Kameramieheltä murtui luita ja Salosen auto vaurioitui. Kuljettajat ja tallit valittivat, etteivät katsojat olleet hallinnassa, mutta virkailijat eivät vaikuttaneet asiaan. Tähän aikaan yksi Portugalin suosituimmista rallikuljettajista Joaquim Santos lähti matkaan. Erikoiskokeella oli lähes suora kohta, jossa nopeudet nousivat 200 kilometriin tunnissa vain pienellä oikealle kaartuvalla mutkalla. Kun Santos tuli mutkakohtaan katsoja astui tielle, jolloin Santosin piti korjata linjaa, jolloin hänen autonsa lähti hallinnasta ja osui katsojiin. Kolme katsojaa kuoli heti, yksi kuoli myöhemmin sairaalassa ja 32 muuta oli vakavasti loukkaantunut. Reitille päästetty Marc Duez ajoi seuraavalle radiopisteelle varoittamaan virkailijoita ja pysäyttämään kilpailun, mutta järjestävät päästivät vielä yksitoista muuta autoa matkaan kilpailunopeudella. Kuljettajat pitivät tapaamisen, jonka jälkeen he ilmoittivat vetäytymisestään kunnioituksesta menehtyneitä kohtaan ja koska katsojien turvallisuus oli kyseessä. Tapahtuman järjestäjät päättivät kuitenkin jatkaa kilpailua. FISA:n johtaja Jean-Marie Balestre kertoi *[[L’Equipe]]*-lehdelle onnittelevansa amatöörikuljettajia, jotka päättivät jatkaa kilpailua. Vetäytyviä kuljettajia uhkailtiin kilpailulisenssien perumisella, mutta lopulta tätä ei tehty.

## Tulokset

## Lähteet
Erkki Luikko

**Erkki Luikko**  (28. kesäkuuta 1905 Kitee – 13. helmikuuta 1968) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen. 

## Henkilöhistoria
Luikon vanhemmat olivat agronomi Edward Lorenzo Aristides Luikko, aiemmin Swan, ja Anna Sofia Brander, maanviljelysneuvos ja valtiopäivämies Aksel Emil Branderin tytär. Hänen puolisonsa 1931–1960 oli Martta Kokkonen ja vuodesta 1961 Eeva Fogelberg. Luikko tuli ylioppilaaksi Joensuun lyseosta 1924 ja valmistui metsänhoitajaksi Helsingin yliopistosta 1929. Hän oli Metsähallituksen ylimääräinen metsänhoitaja Iisalmen itäisellä hoitoalueella 1929 ja 1930–1933, Lieksan hoitoalueella 1929 ja Savonlinnan hoitoalueella 1933–1935 ja apulaismetsänhoitaja 1935–1936. G. A. Serlachius Oy:n piirimetsänhoitaja Jyväskylässä Luikko oli vuodesta 1936 ja metsäpäällikkö Mäntässä 1943–1965. Hän oli  Mäntän kauppalanvaltuuston jäsen 1946–1955 ja hänellä oli myös useita metsäalan ja muita luottamus- ja asiantuntijatehtäviä. Metsäneuvoksen arvonimen Luikko sai 1955.  

## Julkaisuja
* *G. A. S:n laulukirja yhteisten tilaisuuksien ratoksi*, 1948 (toim. muiden kanssa)

## Lähteet

## Aiheesta muualla
*
Stade Pierre de Coubertin

**Stade Pierre de Coubertin** on urheiluhalli Pariisissa Ranskassa. Se on Paris Saint-Germain -käsipallojoukkueen kotihalli. Tällä hetkellä areenalla on kapasiteettia 4&nbsp;000 katsojalle.

## Historia
Stade Pierre de Coubertin avattiin vuonna 1937 maailmannäyttelyä varten, ja se rakennettiin uudelleen toisen maailmansodan aikana tapahtuneen pommituksen jälkeen. Hallia käytettiin pidätyskeskuksena Pariisin verilöylyn aikana vuonna 1961. Vuonna 1990 halliin tehtiin peruskorjaus, joka sisälsi uuden julkisivun, istumakapasiteetin lisäämisen 4&nbsp;000 katselijaan ja useiden palveluiden lisäämisen.

Kesäparalympialaisissa 2024 halli toimi maalipalloturnauksen näyttämönä, jolloin istumakapasiteetti on 3&nbsp;466.

## Lähteet

## Aiheesta muualla

* Stade Pierre de Coubertin